Hoe ware leiers hulle tuiswerkspanne bemagtig tydens inperking - Corona Krisissentrum
Tuis / COVID-19 / Hoe ware leiers hulle tuiswerkspanne bemagtig tydens inperking
Hoe ware leiers hulle tuiswerkspanne bemagtig tydens inperking
Die COVID-19-inperking het 'n vinnige en skielike skuif na om van die huis af te werk dikteer. As 'n bestuurder, is jou primêre taak om soveel as moontlik hindernisse te verwyder om die momentum vorentoe aan te help. Hier is hoe jy jou span kan bemagtig om hulle beste te lewer tydens die ongekende nasionale inperking:
Maak persoonlike kontak en bied ondersteuning aan
Maak 'n figuurlike draai by jou span met 'n duidelike doel om te ondersteun, nie om te mikrobestuur nie. Vra vrae soos: 'Is daar iets wat ek vandag kan doen om jou te help?', 'Is daar enigiets wat dringend is waarvoor jy advies sou verwelkom?', en 'Hoe kry jy dit reg om werk en gesinsverantwoordelikhede alles saam te hanteer?'. Laat hulle weet jy is altyd beskikbaar indien hulle jou nodig het, maar bestuur ook die frekwensie van konneksie op 'n proaktiewe manier.
Voorsien stabiliteit deur rituele
Rituele voorsien struktuur in 'n situasie wat deurspek is met onsekerheid. Jy kan jou span toerus om die huidige onvoorspelbare situasie te hanteer deur dit binne gestruktureerde roetines vas te pen, waar haalbaar. Deur byvoorbeeld 'n voorspelbare ritueel te skep en met die voorbeeld wat jy stel die toon aan te gee, kan bestuurders 'n sin van konneksie, veiligheid en pret kweek, wat hulle span verskans teen die magte van verandering.
Gee jou span besluitnemingsmag
Gee werknemers wye grense. In teenstelling met konvensionele wysheid, beperk parameters nie spanlede nie; dit bemagtig hulle. Definieer die lyne waarbinne 'n werknemer sy of haar eie besluite kan neem. Sodoende gee jy hulle die vryheid om op te tree.
As jy daarin geslaag het om die regte mense aan te stel, behoort jy alreeds te weet dat hulle gekwalifiseerd is en oor die vaardighede beskik wat verlang word om hulle werk te doen. Jy behoort dus nie te bekommer oor of hulle die regte besluite sal neem nie. Wat jy egter wel van seker moet maak, is dat jy jou span van die regte gereedskap en denkpatroon voorsien het om doeltreffend te kommunikeer terwyl hulle hulself bestuur.
Om die COVID-19-inperking te hanteer, sal ware leiers bo minder vaardige bestuurders laat uitstyg. Die beste leiers sal uitstekende prestasie inspireer, hoofsaaklik omdat outentieke leierskap gelykstaan aan die bemagtiging van ander. Bemagtiging, op sy beurt, kultiveer selfmotivering en volharding. Soos Ralph Nader sê:" Die funksie van leierskap is om meer leiers te produseer, nie meer nalopers nie."
Harvard Business Review: https://hbr.org/2020/02/lead-your-business-through-the-coronavirus-crisis
Harvard Business Review: https://hbr.org/2020/04/how-managers-can-support-remote-employees
Harvard Business Review: https://hbr.org/2020/04/how-to-keep-your-team-motivated-remotely
Forbes: https://www.forbes.com/sites/brucekasanoff/2016/03/24/10-powerful-ways-to-empower-your-employees/#2ec65bd97427